text: বড় পতন ঠেকাল পাঁচ খাত
  • পদ্মায় ট্রলারডুবির ঘটনায় ৫ শ্রমিক নিখোঁজ • • 'আমাদের অবশ্যই প্রকৃতির যত্ন নিতে হবে' • • সুনামগঞ্জে আরও ৩১ জনের করোনা শনাক্ত • • বেনফিকার টিম বাসে হামলা, আহত ২ • • দেশে করোনায় সংক্রমণের মাত্রা দিন দিন বাড়ছে: কাদের • • খাগড়াছড়িতে শারীরিকভাবে অক্ষম নারীকে কুপিয়ে হত্যা • • বাগেরহাটে মাস্ক ব্যবহার না করায় ২৩ জনকে জরিমানা • • পপগুরু আজম খানের ৯ম মৃত্যুবার্ষিকী আজ • • শাশুড়ির প্রেমিককে 'হত্যা' করল জামাই • • যুক্তরাষ্ট্রে আটকা বাংলাদেশিদের নিয়ে বিশেষ ফ্লাইট ফিরছে কাল •
  Wednesday, 25th September , 2019, 03:54 pm,BDST
  লাস্টনিউজবিডি, ২৫ সেপ্টেম্বর : গত দুই কার্যদিবস উত্থানের পর গতকাল থেকে পুঁজিবাজারে পতন শুরু হয়েছে। সেই ধারাবাহিকতায় আজ বুধবার সপ্তাহের চতুর্থ কার্যদিবসেও দেশের উভয় পুঁজিবাজারে সূচকের পতনের মাধ্যমে লেনদেন শেষ হয়েছে।
  এদিন লেনদেনের শুরুতে সেল প্রেসারে টানা নামতে থাকে সূচক। তবে শেষ দুই ঘন্টায় ৫ খাতের ক্রয় প্রেসারে পতনের মাত্রা কমতে থাকে। খাতগুলো হলো: আর্থিক, বীমা, জ্বালানী ও বিদ্যুৎ, সিমেন্ট এবং সিরামিক।
  বুধবার লেনদেন শেষে সূচক কিছুটা কমলেও বেড়েছে বেশিরভাগ কোম্পানির শেয়ার দর। আর টাকার অংকে লেনদেন আগের দিনের তুলনায় কিছুটা কমেছে। আজ দিন শেষে ডিএসইতে লেনদেন কমেছে ৮৭ কোটি ১৯ লাখ ২ হাজার টাকা।
  বাজার বিশ্লেষণে দেখা যায়, ডিএসই প্রধান বা ডিএসইএক্স সূচক ৭ পয়েন্ট কমে অবস্থান করছে ৪ হাজার ৯৫১ পয়েন্টে। অন্য সূচকগুলোর মধ্যে ডিএসইএস বা শরীয়াহ সূচক ১ পয়েন্ট বেড়ে অবস্থান করছে ১ হাজার ১৪৫ পয়েন্টে এবং ডিএস৩০ সূচক ৭ পয়েন্ট কমে দাঁড়িয়েছে ১ হাজার ৭৬৬ পয়েন্টে।
  ডিএসইতে আজ টাকার পরিমাণে লেনদেন হয়েছে ৩১৮ কোটি ৪৪ লাখ ৫১ হাজার টাকার। যা গত কার্যদিবস থেকে ৮৭ কোটি টাকা কম। গত কার্যদিবসে লেনদেনের পরিমাণ ছিল ৪০৫ কোটি ৬৩ লাখ ৫৩ হাজার টাকা।
  আজ ডিএসইতে ৩৫৩টি কোম্পানি ও মিউচ্যুয়াল ফান্ডের শেয়ার লেনদেন হয়েছে। এর মধ্যে দর বেড়েছে ৪২ শতাংশ বা ১৪৭ টির, কমেছে ৪০ শতাংশ বা ১৪১টির এবং অপরিবর্তিত রয়েছে ১৮ শতাংশ বা ৬৫টির।
  অপরদিকে চট্টগ্রাম স্টক এক্সচেঞ্জে (সিএসই) সার্বিক সূচক সিএএসপিআই ৫৬ পয়েন্ট কমে অবস্থান করছে ১৫ হাজার ২৩ পয়েন্টে। এ সময়ে সিএসইতে লেনদেনে অংশ নিয়েছে ২৩৭টি কোম্পানি ও মিউচ্যুয়াল ফান্ড। এর মধ্যে দর বেড়েছে ৮৮টির, কমেছে ১২১টির এবং অপরিবর্তিত রয়েছে ২৮টির।